हल : सोने का समय बेहद अनुशासित रखिए। अगर आपको ज्यादा सोने की असहनीय तलब लगे या आप भोजन के बाद आलस महसूस करें या अलार्म न लगाने पर आप देर तक सोते रह जाते हैं, तो आपको अपनी स्वास्थ्य की स्थिति की जाँच करने की जरूरत है। खाने के बाद नींद आना इस बात का संकेत है कि आपका पाचन तंत्र पूरी तरह दुरुस्त नहीं है। सुबह देर तक सोना और जागने पर ताजगी महसूस न करना आपकी कफ ऊर्जा में असंतुलन का संकेत है। आपको दोनों ही मामलों में अपनी पाचक अग्नि को प्रोत्साहित करने की जरूरत है। अपने भोजन में अदरक, लहसुन, अजवाइन, जीरा, काली मिर्च और पीपल को शामिल कीजिए। नियमित रूप से शारीरिक व्यायाम कीजिए। अंत में अपनी नींद को उचित घंटों तक सीमित करने का प्रयास कीजिए। ये उपाय कफ को संतुलन करनेवाले हैं और इनकी सहायता से आप कफ के बुरे चक्र से निकल सकते हैं तथा अत्यधिक नींद से बच सकते हैं।